CELEX: 32020R1291
Language: da
Date: 2020-09-09 00:00:00
Title: Kommissionens gennemførelsesforordning (EU) 2020/1291 af 9. september 2020 om tarifering af visse varer i den kombinerede nomenklatur

16.9.2020   
               
               
                  DA
               
               
                  Den Europæiske Unions Tidende
               
               
                  L 302/17
               
            
         KOMMISSIONENS GENNEMFØRELSESFORORDNING (EU) 2020/1291
         af 9. september 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. september 2020.
            
               
                  På Kommissionens vegne
               
               
                  For formanden
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare (et såkaldt »stikkabinet«), der har form som et rektangulært hult hus, er fremstillet af plast, og som måler ca. 60 × 190 × 170 mm.
                        Varen er udformet til brug som kabinet for elektroniske kontrolmoduler i forskellige typer køretøjer eller maskiner og beskytter de elektriske kontakter mod snavs og fugt.
                        Se billedet  (*1).
                     
                     
                        3926 90 97
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926, 3926 90 og 3926 90 97.
                        Tarifering under pos. 8536 som »elektriske apparater til at slutte, afbryde eller beskytte elektriske kredsløb og til at skabe forbindelse til eller i elektriske kredsløb« er udelukket, da varen blot er et kabinet og ikke omfatter forbindelsesdele, kontakter eller dele hertil (se også de forklarende bemærkninger til HS, pos. 8536, afsnit III, punkt C).
                        Varen anses ikke for at udgøre en del til en maskine i henhold til bestemmelse 2 b) til afsnit XVI, da dens tilstedeværelse ikke er en forudsætning for, at forbindelsesdele, kontakter eller en del hertil kan fungere, men kun forbedrer funktionen. Tarifering under pos. 8538 som en del, der udelukkende eller hovedsagelig anvendes til apparater henhørende under pos. 8536, er derfor udelukket.
                        Varen anses ikke for at være en isolationsdel til elektriske maskiner i henhold til pos. 8547, da den ikke er beregnet specifikt til isolering, men til beskyttelse af de elektriske forbindelser (se også de forklarende bemærkninger til HS, pos. 8547, afsnit A).
                        Varen skal derfor tariferes efter materialets beskaffenhed (plast) under KN-kode 3926 90 97 som andre varer af plast.
                     
                  
               
            
               (*1)  Billedet er kun vejledende.